曾經係職業摔角手嘅櫻庭和志可以話係日本人嘅英雄偶像，原因係佢曾經四次擊敗曾經喺綜合格鬥界所向無敵嘅格雷西家族（Gracie family）成員，分別係凱勒（Royler）、霍斯（Royce）、漢素（Renzo）同埋凱因（Ryan）而最令人印象深刻嘅係佢喺 PRIDE 2000 格蘭披治賽（PRIDE Grand Prix 2000 Finals）入面，用咗成90分鐘時間，打敗咗三屆 UFC 終極冠軍霍斯格雷西（Royce Gracie）呢場比賽甚至成為咗混合格鬥界歷史嘅其中一場最經典比賽，唔講得笑。